Document ID: /roh_data/filtered/swiss_laws_in_ROHinterleaved.jsonl.gz/25747

This text was translated from DE into Rumantsch Grischun.

Wer eine eidgenössische Berufsmaturität erworben hat, ist insbesondere befähigt:a. ein Fachhochschulstudium aufzunehmen und sich darin auf eine anspruchsvolle Aufgabe in Wirtschaft und Gesellschaft vorzubereiten;b. die Welt der Arbeit mit ihren komplexen Prozessen zu erkennen, zu verstehen und sich darin zu integrieren;c. über seine beruflichen Tätigkeiten und Erfahrungen im Kontext von Natur und Gesellschaft nachzudenken;d. Verantwortung gegenüber sich selbst, den Mitmenschen, der Gesellschaft, der Wirtschaft, der Kultur, der Technik und der Natur wahrzunehmen;e. sich den Zugang zu neuem Wissen zu erschliessen, seine Vorstellungskraft und seine Kommunikationsfähigkeit zu entfalten;f. erworbenes Wissen mit beruflichen und allgemeinen Erfahrungen zu verbinden und zur Weiterentwicklung seiner beruflichen Laufbahn zu nutzen;g. sich in zwei Landessprachen und einer dritten Sprache zu verständigen und das mit diesen Sprachen verbundene kulturelle Umfeld zu verstehen. Der Berufsmaturitätsunterricht unterstützt den Aufbau systematischer Wissensstrukturen auf der Grundlage berufsorientierter Kompetenzen und des beruflichen Erfahrungshintergrundes der Lernenden und führt sie zu geistiger Offenheit und persönlicher Reife. Er fördert das selbstständige und nachhaltige Lernen sowie die ganzheitliche Weiterentwicklung und das interdisziplinäre Arbeiten der Lernenden.

Tgi che ha acquistà ina maturitad professiunala federala è en spezial abel:a. da cumenzar in studi en ina scola auta spezialisada e da sa preparar en quel per ina incumbensa pretensiusa en l’economia ed en la societad;b. da percorscher e d’encleger il mund da la lavur cun ses process cumplexs e da s’integrar en tal;c. da reflectar davart sias activitads professiunalas e davart sias experientschas en connex cun la natira e cun la societad;d. da surpigliar responsabladad envers sasez, ils conumans, la societad, l’economia, la cultura, la tecnica e la natira;e. da far accessibla nova savida, da sviluppar sias visiuns e sias abilitads communicativas;f. da colliar la savida acquistada cun experientschas professiunalas e generalas e da trair a niz quai per sviluppar vinavant sia carriera professiunala;g. da communitgar en duas linguas naziunalas ed en ina terza lingua e d’encleger ils conturns culturals ch’èn colliads cun questas linguas. L’instrucziun per la maturitad professiunala sustegna la creaziun da structuras da savida sistematicas sin basa da cumpetenzas orientadas a la professiun sco er da las experientschas professiunalas da las persunas en scolaziun e maina ad in’avertadad spiertala ed ad ina madirezza persunala. Ella promova l’emprender autonom e duraivel sco er l’ulteriur svilup cumplessiv ed il lavurar en moda interdisciplinara da las persunas en scolaziun.